ఎనభైలోనూ బిజీ రచయిత్రి విమలారమణి!;-- యామిజాల జగదీశ్
మార్చి 13, 2022 • T. VEDANTA SURY
ఆమె పెళ్ళయిన తర్వాతే రాయడం మొదలుపెట్టారు. తొలి రోజుల్లో ఆమె రాసిన కథలలో అనేకం గోడకు కొట్టిన బంతిలా తిరిగొచ్చేవి. అయినా ఆమె అందుకు డీలా పడలేదు. రాతలో ఎక్కడ లోపముందో వాటిని ఎలా సరిదిద్దాలో ఆలోచించి మళ్ళీ రాసేవారు. ఇలా నిరంతరం రాస్తూ వచ్చిన ఆమె పేరు విమలా రమణి. 1935 ఫిబ్రవరి 5న తమిళనాడులోని దిండుగల్లో జన్మించిన విమలగారి గురించి కొన్ని ముచ్చట్లు.....
1960 దశకం. ఆమె భర్త కోయంబత్తూర్ కాటన్ మిల్స్ లో ఆడిటరుగా పని చేస్తున్న రోజులవి. ఓరోజు ఆయన ఆఫీసుకి వెళ్తూ వెళ్తూ మార్గమధ్యంలో ఉన్న వసంతం అనే పత్రికా కార్యాలయానికి ఆమె రాసిన కథ ఇచ్చారు ప్రచురణ నిమిత్తం! ఓ నెల తర్వాత ఆయన ఆఫీసు నుంచి ఇంటికి వస్తూ వసంతం పత్రికతో ఇంటికొచ్చి ఆమెకిచ్చారు. ఆ సంచికలో ఆమె కథ అచ్చవడమే కాకుండా కవర్ పేజీలో ఆమె పేరుతోపాటు కథ శీర్షిక కూడా కనిపించడంతో విమలా రమణి ఎంతగానో సంతోషించారు.
ఆమె తల్లి ఆసక్తిగల పాఠకురాలు. పత్రికల్లో వచ్చే సీరియల్సుని బైండ్ చేసి ఇంట్లో పేర్చేవారు. సెలవు రోజలలో ఈ పుస్తకాలను చదవడంతో ఆమెకూ రాయాలనే ఆలోచన కలిగింది. తమిళంలో శివకామి శపథం విశేష ఆదరణ పొందిన నవల. ఇది చదివిన రోజుల్లో చాలామందికి శివకామి అనే మనిషి నిజంగా ఉండేవారా అనుకునేవారు. వారిలో ఈమె కూడా ఒకరు. ఈ నవలతోనే ఆమెకూ రాయాలనే ఆరాటం కలిగింది.
ఆ తర్వాత ఆమె రచనలు కల్కి, కుముదం, రాణి వంటి పత్రికలలో యాభై ఏళ్ళుగా ఆమె రచనలు వెలువడుతూ పాఠకలోకంలో అభిమానరచయిత్రిగా దగ్గరయ్యారు.
వెయ్యికిపైగా చిన్న కథలు, ఏడు వందల నవలలు రాసిన విమలా రమణి 1935లో జన్మించారు.
కంచి పట్టుచీరలో ఓ అచ్చమైన తమిళ గృహిణిలా కనిపించే ఆమె కలం పట్టిన రోజులలో మహిళలు, అందులోనూ ప్రత్యేకించి సాంప్రదాయక కుటుంబానికి చెందినవారు రాతకోతలకు దూరంగా ఉండాలనే కట్టుబాట్లు ఉన్న కాలమది. అందుకు కారణం, పెద్దగా చదువుసంధ్యలు ఉండేవి లేకపోవడమే. కానీ తర్వాత్తర్వాత పరిస్థితులు మారిపోయాయని ఆమె గుర్తుచేసుకుంటూతన చుట్టూ జరుగుతున్న సంఘటనలలో నుంచే కథలు సృష్టించారు.
పట్టుదల ఉండి కృషి చేస్తే ఎవరైనా ఏదైనా సాధించవచ్చనే విమలా రమణి తన కథలలోని స్త్రీ పాత్రలలో తాననుకున్న, తాను నమ్మిన పట్టుదలను ప్రతిబించేవారు. నిత్య జీవితంలో ఎదురయ్యే సవాళ్ళను ధైర్యవంతంగా ఎలా ఎదుర్కోవాలో తన రచనలద్వారా చూపించేవారు.
మనదుల్ పెయిద మయయై తుళిగల్ (మనసులో కురిసిన వానచినుకులు) ఆమెకు ఎంతో పేరు తెచ్చిపెట్టింది.
ఆమె కథలు పాఠకాదరణ పొందడానికి కారణం - హాస్యం ఉండటం, స్వతంత్రంగా ఆలోచించే పాత్రలను సృష్టించడమే. పాఠకులలో పాజిటివ్ గా ఆలోచించే తత్వాన్ని పెంచడమే తన ప్రధాన ఉద్దేశమంటుంటారు విమలా రమణి.
తమిళ కథా సాహిత్యంలో మేటి రచయిత్రులుగా ఓ వెలుగు వెలిగిన ప్రముఖ రచయిత్రులు శివశంకరి, అనూరాధా రమణన్, వాసంతి, ఇందుమతి వంటివారితో సత్సంబంధాలు కొనసాగిస్తున్న ఆమె శివశంకరిగారి అనేక పుస్తకాల ఆవిష్కరణ కార్యక్రమంలో పాల్గొన్నారు. అనూరాధ మంచి స్నేహితురాలని, తమ కుమార్తె వివాహానికి వచ్చారని విమల తెలిపారు.
ఆమె రాసిన నవల "ఉలా వరుం ఉరవుగల్"ను 1986లో "కన్నే కణియముదే" పేరుతో సినిమాగా తీశారు. అఫ్ కోర్స్ అక్కడక్కడ కొద్ది మార్పులు చేసినప్పటికీ తనకా సినిమా ఎంతో నచ్చిందన్నారు.
ఆమె ఓ సంఘటనను ఓ పత్రికకు ఇచ్చిన ఇంటర్వ్యూలో పంచుకున్నారు.
అదేంటంటే, కొన్ని సంవత్సరాల క్రితం ఆమె ఇంట్లో దొంగలు పడి దోచుకున్నారు. వాటిలో వస్తువులతోపాటు ఆమె రాసిపెట్టుకున్న కాగితాలూ ఉన్నాయి. ఈ విషయాన్ని ప్రస్తావిస్తూ ఆమె కుముదం అనే వారపత్రికలోని ఓ మిత్రుడికి ఉత్తరం రాశారు. అది ఒరు ఎయుత్తాళరిన్ కన్నీర్ ( ఓ రచయిత్రి కన్నీరు) అనే శీర్షికతో ఆ లేఖ అచ్చయింది. అది చదివి ఎందరో ఆభిమాన పాఠకులు ఆమెకు ఉత్తరాలు రాశారు.
ఓ నెల తర్వాత చోరీకి గురైనవన్నీ దొరికాయట. దొంగలు వాటినేమీ చేయలేకపోవడానికి కారణం అనేక చోట్ల దాదాపుగా అన్ని పత్రికలలో వెలువడటమే అంటారామె.
కేవలం రాయడానికే పరిమితమవక ఆమె 1960 దశకంలో ఆలిండియా రేడియోలో అనేక కార్యక్రమాలలో పాల్గొన్నారు. తిరుచిరాపల్లి రేడియో స్టేషన్లో అర గంట కార్యక్రమం కోసం ఆమె నాలుగ్గంటలు ప్రయాణం చేసి తిరుచ్చీ చేరుకునేవారు.
ఇక 1970 ప్రారంభంలో ఆమె రేడియో నాటికలూ రాసి విశేష గుర్తింపు పొందారు.
1978లో ఆమె రాసిన "భగత్ సింగ్" నాటిక అఖిల భారత రేడియో నాటకోత్సవాలకు ఎంపిక చేసి రేడియోవారు పద్నాలుగు భాషలలో అనువాదం చేయించి వివిధ కేంద్రాలలో ప్రసారం చేయడం మరచిపోలేనన్నారు.
కోయంబత్తూరు రేడియోవారి రజతోత్సవాలకూ ఆమె రాసిన నాటిక తిరైగళుక్కు అప్పాల్ కు మంచి ప్రశంసలు లభించాయి. సాయంత్రం ఆరు నుంచి రాత్రి తొమ్మిది గంటల వరకూ అగ్రికల్చరల్ యూనివర్శిటీవారి అన్నా ఆడిటోరియంలో ఈ నాటకం ప్రదర్శించడం, అదేరోజు రాత్రి రేడియోలో ప్రసారమవడం ఓ తీయని అనుభూతిగా ఆమె చెప్పుకున్నారు.
1975 - 1980 మధ్య కాలంలో ఆమె నాటకాలు రాయడమే కాక దర్శకురాలిగా, మేనేజరుగా ఓ సొంత నాటక బృందాన్ని ఏర్పాటు చేసుకున్నారు. ఈ బృందం పేరు నవరత్న. ఆమె రాసిన నాటకాలలో కొన్ని వంద ప్రదర్శనలకు నోచుకున్నాయి. ఆమె నాటకాన్ని ప్రముఖ సినీ దర్శకుడు కె. బాలచందర్ ప్రత్యేకించి కొనియాడటమే కాకుండా మన్మధలీలై అనే సినిమాలో ఓ పాత్రను విమలారమణి నాటకంలోని ఓ పాత్ర ఆధారంగా సృష్టించడం విశేషం.
చాలా సంవత్సరాల క్రితం ఒక రోజు, ఒక శ్రీలంక వ్యక్తి హఠాత్తుగా ఆమె ఇంటికి వచ్చాడు. అతను తనను తాను పరిచయం చేసుకుని మీ రచనలకు అభిమానని అంటూ ఆమె రచనలపై విశ్లేషించి మాట్లాడాడు. చివరగా "ఇక్కడికి వస్తుంటే దార్లో తన సంచీ, పర్సు దొంగలు దోచుకున్నారు. మీరు సాయం చేస్తే ఇంటికి వెళ్ళగానే మీ డబ్బు మీకు తిరిగి పంపుతాను" అన్నాడు. అతని మాటలన్నీ విన్న విమలారమణి బట్టలు కొనుక్కోమని డబ్బులు ఇస్తూ క్షేమంగా ఇంటికి చఘరుకో అని వీడ్కోలు పలికారు.
"ఎనభై ఏళ్ల వయస్సులోనూ, మీరు ఫేస్‌బుక్, యూ ట్యూబ్, ఇ-బుక్స్‌లో ఎలా యాక్టివ్‌గా ఉంటారు! " అని అడగగా ఆమె
''ఎప్పటిలాగే పొద్దున్నే లేస్తాను. ఉదయం ఐదు గంటలకు రాయడం మొదలుపెడతాను. ఓ రెండు గంటలపాటు రాయడం అలవాటు. కంప్యూటర్‌లో టైప్ చేస్తాను. వాటిని "ఈ -మెయిల్" లో పంపుతాను. నా కథల కోసం యూ - ట్యూబ్‌లో 'విమలారమణి నవలా రచయిత' అనే ఛానెల్ కూడా ఉంది. అందులో నా కుమార్తె రూపా హరిహరన్ నా కథలను చదువుతుంది. నా రచనలన్నీ అమెజాన్, బుక్స్, నవలా జంక్షన్‌లోని ఈ- బుక్స్‌లో అందుబాటులో ఉన్నాయి. నన్ను నేనిలా బిజీగా ఉంచుకోవడంవల్లే మనసుకి హాయిగా ఉన్నాను" అన్నారు విమలా రమణి.
enabhailoonuu biji rachayitri vimalaaramani!;-- yamijala jagadish
marchi 13, 2022 • T. VEDANTA SURY
aame pellayina tarvate rayadam modalupettaaru. toli rojullo aame raasina kathalalo anekam godaku kottina bantila tirigochevi. aina aame anduku deela padaledu. raatalo ekkada lopamundo vaatini ela sarididdaalo aalochinchi mallee rasevaru. ilaa nirantaram raastuu vachina aame paeru vimala ramani. 1935 fibravari 5na tamilanaadulooni dindugallo janminchina vimalagaari gurinchi konni muchhatlu.....
1960 dasakam. aame bharta koyambattur catan mills loo aaditarugaa pani chestunna rojulavi. oroju aayana aafiisuki veltuu veltuu maargamadhyamlo unna vasantam ane patrika kaaryaalayaaniki aame raasina katha icharu prachurana nimittam! oo nela tarvaata aayana aafiisu nunchi intiki vastuu vasantam patrikatho intikochi aamekicchaaru. aa sanchikalo aame katha achavadame kakunda kavar paejeelo aame paeruthopaatu katha sheershika kuudaa kanipinchadamtho vimala ramani entagaano santoshinchaaru.
aame talli aasaktigala paatakuraalu. patrikallo vache seeriyalsuni bind chesi intlo perchevaaru. selavu rojalalo ee pustakaalanu chadavadamtho aamekuu rayalane aalochana kaligindi. tamilamlo sivakami sapatham visesha aadarana pondina navala. idhi chadivina rojullo chaalaamandiki sivakami ane manishi nijamgaa undevara anukunevaaru. vaarilo eeme kuudaa okaru. ee navalathone aamekuu rayalane aaraatam kaligindi.
aa tarvaata aame rachanalu kalki, kumudam, raani vanti patrikalalo yabhai ellugaa aame rachanalu veluvadutuu paathakalokamlo abhimaanarachayitrigaa daggarayyaru.
veyyikipaigaa chinna kathalu, edu vandala navalalu raasina vimala ramani 1935loo janminchaaru.
kanchi pattucheeralo oo achchamaina tamila gruhinila kanipinche aame kalam pattina rojulalo mahilalu, anduloonuu pratyekinchi saampradaayaka kutumbaaniki chendinavaaru raatakotalaku dooramgaa undaalane kattubaatlu unna kaalamadi. anduku kaaranam, peddagaa chaduvusandhyalu undevi lekapovadame. cony tarvaattarvaata paristhitulu maaripoyaayani aame gurtuchesukuntutana chuttu jarugutunna sanghatanalalo nunche kathalu srushtinchaaru.
pattudala undi krushi cheste evaraina edaina saadhinchavachchane vimala ramani tana kathalalooni stree paatralalo taananukunna, taanu nammina pattudalanu pratibinchevaaru. nitya jeevitamlo edurayye savaallanu dhairyavantamgaa ela edurkovalo tana rachanaldwara chupinchevaaru.
manadul peyida mayayai tuligal (manasulo kurisina vaanachinukulu) aameku entho paeru tecchipettindi.
aame kathalu paatakaadarana pondadaaniki kaaranam - haasyam undatam, swatantramgaa aalochinche paatralanu srushtinchadame. paathakulalo pajitive gaa aalochinche tatvaanni penchadame tana pradhaana uddesamantuntaaru vimala ramani.
tamila kathaa saahityamlo meti rachayitrulugaa oo velugu veligina pramukha rachayitrulu sivasankari, anuradha ramanan, vaasanti, indumati vantivaaritho satsambandhaalu konasaagistunna aame sivasankarigaari aneka pustakaala aavishkarana kaaryakramamlo paalgonnaaru. anooraadha manchi snehituraalani, tama kumarte vivaahaaniki vacharani vimala telipaaru.
aame raasina navala "ulaa varum uravugal"nu 1986loo "kanne kaniyamude" paerutho sinimaga teesaaru. afh cors akkadakkada koddi maarpulu chesinappatiki tanaka sinima entho nachindannaaru.
aame oo sanghatananu oo patrikaku ichina interviewlo panchukunnaaru.
adentante, konni samvatsaraala kritam aame intlo dongalu padi dochukunnaru. vaatilo vastuvulatopaatu aame rasipettukunna kaagitaaluu unnaayi. ee vishayaanni prastaavistuu aame kumudam ane vaarapatrikalooni oo mitrudiki uttaram raasaaru. adhi oru eyuttalarin kannir ( oo rachayitri kanneeru) ane sheershikatho aa lekha achchayindi. adhi chadivi endaro aabhimaana paatakulu aameku uttaraalu raasaaru.
oo nela tarvaata choreeki gurainavanni dorikayata. dongalu vaatinemi cheyalekapovadaniki kaaranam aneka chotla daadaapugaa anni patrikalalo veluvadatame antarame.
kevalam rayadanike parimitamavaka aame 1960 dasakamlo alindia radiolo aneka kaaryakramaalalo paalgonnaaru. tiruchirapalli radio stationlo ara ganta kaaryakramam kosam aame naaluggantalu prayaanam chesi tiruchi cherukunevaaru.
ika 1970 praarambhamlo aame radio naatikaluu rasi visesha gurtimpu pondaaru.
1978loo aame raasina "bhagat sing" naatika akhila bhaarata radio naatakotsavaalaku empika chesi radiyovaaru padnaalugu bhaashalalo anuvaadam cheyinchi vividha kendraalalo prasaaram cheyadam marachipolenannaru.
koyambatturu rediyovari rajatotsavaalakuu aame raasina naatika tiraigalukku appal ku manchi prasamsalu labhinchayi. saayantram aaru nunchi raatri tommidi gantala varakuu agricalcharal univarsitiivaari anna auditoriumlo ee naatakam pradarsinchadam, aderoju raatri radiolo prasaaramavadam oo teeyani anubhootigaa aame cheppukunnaru.
1975 - 1980 madhya kaalamlo aame naatakaalu rayadame kaaka darsakuraaligaa, menejarugaa oo sonta naataka brundaanni erpaatu chesukunnaru. ee brundam paeru navaratna. aame raasina naatakaalalo konni vanda pradarsanalaku nochukunnayi. aame naatakaanni pramukha cinee darsakudu ke. balachander pratyekinchi koniadatame kakunda manmadhaleelai ane cinemalo oo paatranu vimalaaramani naatakamlooni oo paatra aadhaaramgaa srushtinchadam visesham.
chala samvatsaraala kritam oka roju, oka srilanka vyakti hataattugaa aame intiki vachaadu. atanu tananu taanu parichayam chesukuni mee rachanalaku abhimaanani antuu aame rachanalapai vislaeshinchi matladadu. chivaragaa "ikkadiki vastunte daarlo tana sanchi, parsu dongalu dochukunnaru. meeru saayam cheste intiki vellagaane mee dabbu meeku tirigi pamputaanu" annadu. athani maatalannee vinna vimalaaramani battalu konukkomani dabbulu istuu kshemangaa intiki chagharuko ani veedkolu palikaaru.
"enabhai ella vayassuloonuu, meeru faseabook, uu tube, i-bookselo ela activega untaaru! " ani adagaga aame
''eppatilaage poddunne lestaanu. udayam aidu gantalaku rayadam modalupedataanu. oo rendu gantalapaatu rayadam alavaatu. computerselo tipe chestaanu. vaatini "ee -mail" loo pamputaanu. naa kathala kosam uu - tubelo 'vimalaaramani nawala rachayita' ane chanel kuudaa undi. andulo naa kumarte roopa hariharan naa kathalanu chaduvutundi. naa rachanalanni amezan, books, nawala jankshanleni ee- bookselo andubaatulo unnaayi. nannu nenila bijiga unchukovadamvalle manasuki haayigaa unnaanu" annaru vimala ramani.